ANC in Gauteng maak u-draai oor ZumaPres. Jacob Zuma. Foto: ANC/Twitter Die PUK het Sondag in ŉ verklaring gesê Zuma, die ANC se nasionale uitvoerende komitee (NUK) en “die hele beweging, moet voortgaan om oor die saak na te dink”. Die PUK het ook besluit “geen provinsie het die magtiging om vir ŉ ander provinsie te sê watter besluite om te neem oor aangeleenthede binne die organisasie nie”. Die PUK het vroeër vanjaar na die konstitusionele hof se uitspraak gesê Zuma moet “diep besin en die regte ding doen” om die krisis, waarin die ANC hom bevind, op te los. In die nuutste verklaring is die PUK egter van mening die regering, onder leiding van die ANC, het ‘n trotse rekord van prestasies. “Ons is hard aan die werk om die lewens van al ons mense te verbeter en bly daartoe verbind om dit te doen.” Die provinsiale bekendstelling van die party se verkiesingsmanifes sal op 4 Junie by die FNB-stadion in Johannesburg plaasvind.